失落嘅十年

**失落嘅十年** 或者 **失去嘅十年**（英文：Lost Decades；**** ），係指1991年嗰陣日本泡沫經濟爆破，而導致經濟停滯時期，呢個術語初初指嘅係日本1990年代經歷完經濟迅猛增長後嘅持續**市道低迷**  ，2000 年至 2010 年代嘅經濟一直衰退，所以亦有**失落嘅二十年**（失われた20年） 甚至**失落嘅三十年**之稱（失われた30年）    **。**

呢幾年日本嘅 GDP 雖然每年都仲有增加，之不過由 1991 年到 2003 年只係升咗 1.14 % ，而 2000 年到 2010 年間嘅平均實際增長率只係得 1 % ，遠遠低過其他工業化國家。雪上加霜嘅係，之後受到2008年全球金融危機、2011 年嘅日本東北大地震、海嘯同福島核災難、以及 COVID-19肆虐嘅打擊，經濟停滯嘅狀況持續到2020年代，日本經濟進一步衰退，債務水平繼續上升  。喺呢段時間中國已經超過日本，成為世界第二大經濟體。喺 1995 年至 2007 年期間日元匯率曾經輕微升值之後又回軟 ，日本名義上嘅 GDP 由 5.33 兆美元跌到 4.36 兆美元 ，打工仔到手嘅薪水下降大約 5 %  。即使 1991 年泡沫經濟結束對日本經濟挫折嘅程度同衡量標準黎講，係有一啲爭議，但「失落嘅十年」對經濟嘅影響已經得到有目共睹，日本政策制定者仲係努力振興緊經濟  。

日本喺 20 世紀下半葉，曾經經歷咗一段幾長既紙醉金迷嘅經濟奇蹟時代（日本戰後經濟奇蹟），但係喺 1990 年代初。 

20 世紀 80 年代後期，日本經濟體制引發咗大規模嘅**投機性資產價格泡沫**，泡沫係由日本中央銀行通過稱為「窗口指導」嘅政策機制對銀行規定嘅過度貸款增長配額而造成嘅  。經濟學家保羅克魯格曼解釋道話「⋯日本嘅銀行借錢出去多，但係就冇乜點評估過債仔嘅背景。咁樣會搞到泡沫經濟膨脹到離譜嘅程度。」 為咗遏制投機同抑制通貨膨脹，日本銀行喺1989 年底大幅提高咗銀行同業拆息（HIBOR） 。

由1985 年5月（平成元年）5月開始，喺1 年3個月入面一共加咗 5次息，公定利率由 2.5% 加到去 6% 咁多。至於貨幣供應量嘅增長率，1990年係 11.7％，1991年趺到 3.6％，1992 年仲下滑到得返 0.6％。貨幣供應增長雖然有減少，未去到負數嘅程度。

喺貨幣政策緊縮下，樓價大跌，引發咗骨牌效應，令到日本股市崩盤，股票同其他資產價格一齊下滑，經濟泡沫終於破滅。過度利用槓桿嘅日本銀行同保險公司，賬面上通通變成壞賬。

透過政府嘅注資、央行嘅貸款、同埋廉價嘅信貸，再加上推遲確認損失嘅能力，成功救助到一啲資不抵債嘅金融機構，不過最終變成咗**[[殭屍銀行]]**。這個情況令整個金融體系都陷入困境，經濟復甦變得遙遙無期。彭博新聞社嘅 Yalman Onaran 撰文表示殭屍銀行係造成日本「失落嘅十年」嘅罪魁禍首。此外，《時代雜誌》嘅邁克爾 · 舒曼（ Michael Schuman ）報導話，呢啲銀行又需要不斷向冇錢賺嘅「殭屍企業」投入新資金，目嘅係博一博吊住佢地條命，希望可以起死回生，因為呢D 企業太大而唔冧得。 然而呢啲公司大多數都負債累累，除咗依賴救助資金之外，無能為力。 舒曼認為，直到呢種做法結束，日本嘅經濟先開始復甦 。

結果好多倒閉嘅公司變得難以為繼，出現咗一波整合浪潮，最終導致日本誕生咗四間國家銀行（公營銀行）。喺之前嘅樂觀環境下，好多日本公司過度借貸，而依家就揹住一大筆債務，佢地想再借錢變得非常困難，搞到有人要轉向大耳窿借錢。

對一般人黎講，佢地係唔願意冒風險借貸，因為咁，政府為咗刺激經濟，將還款利率一直維持喺低位。截至2012年，官方利率為0.1%，而由1994年開始，利率一直低於1%。呢種情況唔單止影響到企業，仲對整體經濟發展產生咗深遠嘅影響。   。

## 經濟影響
雖然 2000 年代日本經濟開始復甦，但日本喺依個時候已經面臨人口嚴重老化、產業外移、泡沫經濟爆破後，大部份人都生活喺低慾望時代，好難搵工，社會追求維持內部穩定 ，同 1980 年代有好大反差（當時炫耀式嘅爆買行為、出國旅行）導致經濟依然未恢復返去崩潰之前嘅水平，對於一般人嚟講比較能夠感受到嘅反而係國內物價水平咗啲，生活開銷費用持平，甚至買車買樓都變成越黎越抵嘅現象，購買力係就係增加咗，不過亦因為緊縮持續，助長推遲消費嘅行為（遲買平幾舊），市道不景氣就廣泛影響整個日本經濟前景 。同時豐田、索尼、松下、夏普同東芝呢啲品牌本身喺 1960 年代至90年代主導各自行業嘅日本公司，開始需要抵抗黎自其他東亞國家嘅競爭對手，尤其係韓國同中國，市場激烈競爭，導致只能夠採用薄利多銷嘅策略。 1989 年世界市值五十強企業入面日本企業佔咗 32 家，不過到 2018年，只有豐田保持喺前 50 名入面 。

好多日本公司開始用兼職員工取代咗大部分傳統僱員嘅勞動力，臨時工幾乎冇工作保障，福利仲少。 截至 2009 年止，呢啲非傳統僱員佔勞動力嘅三分之一以上 。對於大部份日本勞動力嚟講，人工冇加過。收到嘅人工喺1997年達到頂峰以黎，再計埋通貨膨脹之後，日本普遍打工仔實際工資已經跌咗大概 13 %  。根據厚生勞動省嘅調查顯示，2010年嘅日本家庭收入已經去返1987年嘅水平 。跟據日本最大嘅信用評級機構帝國數據銀行統計，2010年日本所有企業嘅總銷售額比起 2000 年跌咗 3.9 % ，即係減少咗 13兆8482億円 。

依家嘅日本整體經濟喺 1991 年金融危機後復甦緊，日本嘅 GDP 用咗12年先至恢復到1995年嘅水平，人均產出（GDP per Capita）亦落後其他國家。 1991年，日本人均實際產出比澳洲高 14 % ，但2011年實際產出已經下降到比澳洲低 14 %  。喺呢 20 年嘅時間裏面，日本經濟唔單止喺總產出方面被超越，而且喺勞動效率方面亦都被爬頭，而佢喺呢兩個方面平身係全球領先地位。 2018年日本勞動生產率喺G7發達經濟體入面最低，喺OECD中亦係最低嘅。

為咗應對長期通縮同低增長嘅經濟狀態，日本自 1991 年起一直試圖用量化寬鬆政策刺激經濟，不過咁樣亦都出現越來越嚴重嘅財政赤字 。呢啲經濟刺激極其量對日本經濟產生咗少少影響，但係就加劇咗日本政府面臨嘅巨額債務負擔。 截至 2022 年，日本嘅債務水準約為 1255兆円，佔 GDP 比例達到225.8 % ，係所有國家入面最高嘅，龐大嘅債務規模令日本金融健康狀況令人擔憂  。

即使市場崩盤已經過咗30年，日本仍然感受到「失落嘅十年」嘅影響，日本政策制定者嘗試透過改革嚟解決日本經濟死气沉沉嘅局面。安倍晉三喺 2012 年 12 月當選日本首相之後，推出咗一項名為安倍經濟學嘅改革計劃，目嘅係解決日本「失落嘅十年」，佢嘅「三支箭」改革旨在係解決日本長期處於低通脹、相對其他發達國家工人生產率下降、同埋人口老齡化帶嚟嘅問題 。最初，投資者對改革反應正面，日經指數由 2008 年嘅 9,000 點左右嘅低點反彈，到 2015 年 5 月嘅 20,000點。日本銀行目標增加通貨膨漲到 2%，消費者目標係初步成功嘅 。然而，安倍經濟學對工人同消費者信心嘅影響唔大，共同社 2014 年 1 月嘅一項民意調查發現 73 % 嘅日本受訪者個人冇注意到安倍經濟學嘅影響，只有 28 % 嘅人預計會有人工加，近七成嘅人考慮喺消費稅上調後削減開支 。 2020 年，日本經濟研究中心嘅齋藤潤表示， 2019武漢肺炎疫情帶嚟嘅影響令日本長期處於起步階段嘅安倍經濟帶嚟咗「最後一擊」  。

## 關聯書籍

*  岩田規久男、宮川努編集/東洋經濟新報社/2003年 ISBN 4492394052
*  宮崎義一/中央公論社/1992年
*  村上龍/日本放送出版協會/2000年5月30日　

## 參見

* 日本病
* 安倍經濟學

## 參考資料